**VINO TU, IUBIRE**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îngerii în zbor,lacrimile-mi poartă,

Tu îmi răvăşeşti mereu a mea soartă,

Fulgii de destin îmi ning pe pleoape,

Vino, tu, iubire,vino mai aproape!

Hai, cântă-mi din liră un sonet divin,

Îngeri să-mi topească roua cu venin,

Cântec să dezmierde,petale pe ape,

Vino, tu, iubire,vino mai aproape!

Frunza care cade să ardă la poale,

Vântul să-mi aline dorurile în cale,

Şi în râuri nuferi,veşnic să se-adape,

Vino, tu, iubire,vino mai aproape!

Plouă cu-ntristare peste mâna mea,

Ramuri verzi de muguri duc pecetea grea,

Din strânsoarea lunii stele vor să scape,

Vino, tu,iubire,vino mai aproape!

Înger care umbli din poartă în poartă,

Fii blând şi ai grijă mereu de-a mea soartă,

Iar al meu destin să-mi stea lângă pleoape,

Cu a ta iubire,veşnic tot aproape.